b'\n_START_ARTICLE_\nHidroelektrarna Medvode\n_START_SECTION_\nZgodovina\n_START_PARAGRAPH_\nGradnja se je pri\xc4\x8dela leta 1947, pri \xc4\x8demer so pri gradnji sodelovali tako slovenski kot jugoslovanski delavci ter tudi zaporniki. Poleg gradnje samega objekta hidroelektrarne in jezu so delavci zgradili \xc5\xa1e kompleks stanovanjskih objektov. Hidroelektrarna z jezom je bila postavljena leta 1953, ko je zaradi dviga gladine reke nastalo Zbiljsko jezero. Slavnostna otvoritev je potekala 1. avgusta, medtem ko je pri\xc4\x8dela hidroelektrarna delovati 1. decembra istega leta.'